
PRAEFANDA. 


Quanquam  innumera  fere  valetudinis  adversa 
genera  corpus  humanum  plectere  solent,  omnia 
tamen  duplicem  ad  catervam  referri  possunt. 
Quaedam,  scilicet.  Acuta,  pede  celerrimo  acce^ 
dunt  et  progrediuntur  ;  actiones  ipsi  vitae  ne^ 
cessarias  impediunt,  citaque  morte  aut  salute 
finiuntur :  alia.  Vetustiora,  lento  passu  inva¬ 
dunt,  diu  trahunt,  summaque  molestia  homi¬ 
nem  contristant,  etsi  haud  fatum  praesens  mi^ 

nitentur.  Ex  illis  nullum  omnino  medicorum 
pluris  inquirere  et  cognoscere  interest,  quam 
illud  gravissimum,  cui  nomen  ‘‘  Peritonitis 
‘‘  PUERPERARUM.”  Summo's  medicinae  honores 
ambiturus,  hanc  argumento,  de  quo  pauca  dis-  ’ 
putem,  selegi  :  haud  sane  nova  me  luce  eam 
illustrare  posse  professus  :  at  potius  medicorum 
studium  huc  vertendi  cupidus  :  quippe  cujus 
morbi  luctuosissimi  apud  Valetudinarium  Ebla- 
nense  anno  mdcccxixno^  quam  plurima  exem¬ 
pla  mihi  novisse  contigit.  Hoc  valetudina¬ 
rium,  id  est,  gravidis  accipiendis  dicatum,  anno 
MDCCLVii^o  institutum,  uti  tabulae  scriptae  do¬ 
cent,  vix  minus  centum  millia  foeminarum  in 
utero  gerentium  jam  subierunt.  Ab  eo  tem¬ 
pore  ad  hiinc  usque  diem,  morbus  propositus 
crebro  ibi  vulgaris  grassatus  diram  stragem  in¬ 
tulit  ;  Anno  mdcclxxivto  tredecim  ex  octoginta 
implicatis  periere  :  Anno  MDceLxxxvii^®  octo 
ex  undecim  affectis  succubuere:  Anno  mdccci^o 
plures  mortuae  sunt :  Anno  mdcccxiii^io  pau¬ 
cos  intra  menses  amplius  octoginta  obiere  : 
Anno,  denique,  mdcccxv’’^,  mdcccxix^®,  et 

MDCcexx^^,  hic  morbus  perquam  lethalis  sae¬ 
viit.  -.-n 

Peritonitis  Puerpemrum  nusquam  et  nun¬ 
quam  non  mulieres  torsit.  A  tempotibus  Hip- 
pocraticis  usque  ad  hunc  diem  auctores  medi- 

*  r 

ci  eaiidem  lucide  descripserunt,  crebramque 
et  exitiosam  tulerunt.  Quantuincunque  viero 
medici  animos  huc  appulerint,  lugendum  est, 
ejus  naturam  adhuc  magna  ex  parte  latere, 
certeve  parum  de  ea  convenire,  vel  inter  peri- 
tissimos ;  nec  ullum  valetudinis  adversae  genus 
saepius  aut  gravius  spem  fefellisse.  Multi  auc¬ 
tores  hunc  morbum  duplicis  esse  generis  con¬ 
tenderunt  5  nimirum,  modo  sporadicum,  modo 
epidemicum.  Sporadiciim  nominant,  si  notae 
febris  non  nisi  e  peritonaeo  inflammato  nas¬ 
cuntur,  citra  contagium,  aut  aliam  similem  cau¬ 
sam  genitricem  *,  at.  vero  suspicari  licet  hyste- 
ritidem  non  raro  perperam  pro  peritonitide  spo- 
radica  haberi.  Quod  ad  alterum,  nenipe^ 
tonitidem  epidemicam^  multi,  cursu  ejus^  exitioso 
perspecto,  eam  pestilentem,  certeve  quadarii' 
coeli  proprietate  alitam, '  crediderunt.  De  hac 

potissimum  disserere  in  animo  est :  quam  sic 
definire  placet :  “  Apud  puerperas  vires  lapsae, 
‘‘  pyrexia,  ventris  dolor  premente  manu  et  por- 
“  recto  trunco  corporis  auctus  j  ubera  flaccida  ; 

lac  et  uteri  purgationes  pene  suppressa.’^ 
Haecce  praefatus,  ad  mali  propositi  signa  ex¬ 
ponenda  transibo. 


DE  INDICIIS. 

Plures  medici  cursum  hujus  morbi  in  duas 
partes  diducere  solent :  quarum  non  nisi  priori 
spes  affulgere  solet ;  celeri  enim  passu  ad  fa¬ 
tum  properat ;  matureque  facto  opus  est,  quo 
perniciei  obstetur.  Sequitur  ut  notas  partis 
prioris  enarrem. 

I.  Horis  circiter  quadraginta  octo  post  par¬ 
tum  exactis,  artus  mulieri  inhorrescere  coepe¬ 
runt;  nec  vero  illico  sequitur  morbus  ipse  gravis. 
Vires  simul  animi  et  corporis  languent.  Ali¬ 
quanto  postea  summa  cutis  incalescit  et  aret, 
et  sitis  cruciat.  Angor  quaesitissimus  ad  prae- 

cor  dia  refertur.  Vultus  praeter  naturam  rubet 
et  turget,  et  summam  animi  molestiam  insig¬ 
nit.  Aegra  frequenter  suspirat ;  inquieta  jac¬ 
tatur  ;  spiritumque  solito  crebrius  et  difficilius 
trahit  et  emittit.  Arteriae  saliunt  aliquando 
valide,  dure,  et  citius  quam  fert  natura  ;  at 
saepius,  exiliter  et  celeriter,  imo  vero  cxxx^^s 
quaque  lx^^  horae  parte.  Non  multo  postea, 
dolor  saevissimus  imo  ventri  insidet :  qui  scilicet 
a  ligamento  Poupartii  partibusque  huic  vicinis 
profectus,  ad  lumbos  et  femora  tendit ;  manu 
premente  ingravescit ;  sensimque  per  ventrem 
universum  diffunditur.  Abdomen  intumescit,  et 
acutissime  dolet,  manus  vel  leviter  contrectan¬ 
tis  impatiens.  Aegra  nausea  et  vomitu  natu¬ 
rae  biliosae  torquetur ;  vires  insigniter  lan¬ 
guent  ;  vultus  nunc  expallescit,  et  collabitur  ; 
oculi  hebetes  dolent,  cutisque  proxime  palpe¬ 
bras  inferiores  livet ;  labra  siccescunt  et  pal¬ 
lent.  Haud  raro  dolor  capitis  et  vertigo  ur¬ 
gent,  auresque  sonant ;  et  longe  saepius  aegra 
vertiginem  et  mentem  turbatam,  potius  quam 
capitis  dolorem,  queritur.  Lingua  praeter  natu- 

ram  pallescit,  eique  papillae  quasi  candent :  mo¬ 
do  sibi  praefert  lineam  mediam  rubicundam  ;  et 
fere  humet  j  margines  ejus  sordis  integri  ni¬ 
tent  ;  maximeque,  id  notare  licet,  si  vomitus 
ab  initio  saevierit.  Memoratu  sane  dignum 
est,  linguam  hoc  morbo  implicatis  quam  aliun¬ 
de  febricitantibus  multo  minus  patL  Actio 
ventriculi  ad  ipso  principio  labitur ;  evomitur 
initio  natura  flava  et  viscida,  dein  viridis,  haud 
citra  gravitatis  sensum  ad  praecordia  relatum. 
Urina  redditur  parca  et  rufa.  Alvus  pigerri¬ 
ma  durum,  atrum  et  foetens  excernit ;  idque 
aegerrime,  nec  citra  gravem  molestiam,  atque 
crebram  desidendi  cupiditatem.  Uteri  purga¬ 
tiones,  secus  atque  fert  natura,  parcae  et  suba- 
trae  fiunt.  Si  jam  ubera  lac  secernere  coe¬ 
perint,  illico  flaccent,  eumque  succum  parare 
desinunt.  Nosse  juvat,  et  praesertim  notan¬ 
dum  est,  persaepe  quam  minime  hujus  incom¬ 
modi  pigere  aegram,  quasi  infantis  oblitam. 
Signa  jam  descripta,  quae  horas  circiter  quin¬ 
quaginta  perseverare  consuerunt,  partem  hujus 
mali  priorem  conficiunt  ;  nec  nisi  hac  jam 

perstante,  ars  medicinalis  aliquid  opis  pollice- 
tuiV  ^ 

II.  Ad  partem  jam  ventum  esse  secundam 
testantur  arteriae  nunc  incitatissimo  motu  sa¬ 
lientes  ;  scilicet,  centies  et  quadragies  quaque 
horae  parte  lx^a  ^  simulque  mollius.  Vultus,  in¬ 
ter  haec,  mentis  angorem  et  perturbationem 
denuntiat;  oculi  nitoris  expertes  hebetantur; 
pupillae  ultra  naturam  patent,  nec  luce  coarc- 
tantur  ;  nasus  quasi  acuitur :  malae  mediae  ru¬ 
bore  roseo  florent,  alibi  expallescunt,  haud 
aliter  atque  febre  hectica  cruciante.  Labia 
purpurascunt,  et  facies  subinde,  aliquantum 
rubet,  momento  temporis :  quod  sequitur  ut 
summa  cutis,  praesertim  circa  frontem,  cervi¬ 
ces  et  pectus  gelido  diffluat  sudore.  Aegrae 
non  nisi  supinae  cubare  licet,  elatis  artubus 
inferioribus.  Venter  tumere  incipit,  et  exinde 
septo  transverso  impedito  et  presso,  spirandi 
difficultas  increscit ;  tussicula  crebra  spiritum 
valde  turbat,  insignemque  facessit  molestiam.. 
Lingua  demum  nigricat,  inarescit,  aphthisc^ne 
efflorescit;  dentes  sorde  atra  et  glutinosa  in^ 

quinati  squalent ;  anhelitusque  pessime  olet. 
Sitis  non  restinguenda  plectit :  misera  conti¬ 
nenter  evomit ;  quod  vero  pessimum  est,  na¬ 
tura  foetidissima,  fusca,  pici,  baccisve  coffoeae 
qfficinalis  exustis  et  contritis  aqua  mistis,  simil¬ 
lima  ejicitur.  Alvus  demum,  animi  injussu, 
fluit,  dejecto  stercore  corruptissimo,  liquido, 
graveolente  et  piceo.  Venter  detumescere  et 
minus  dolere  incipit :  vultus  squalet  et  exte¬ 
nuatur,  veluti  cuivis  exanimi.  Alae  nasi  conti¬ 
nenter  tremunt :  spiritus  trahitur  et  emittitur 
crebrius,  languidius,  summaque  difficultate. 
Aegra  sermonem  edit  alienum  ;  delirat,  mussi¬ 
tat  ;  inquieta  e  lecto  prosilire  nititur.  Non 
raro  vicissim  modo  quiescit,  modo  ex  improvi¬ 
so  assurgit,  artusque  tremulos  jactat ;  perinde 
quasi  perniciem  instantem  arcere  vellet.  Huc 
accedunt,  nec  multo  postea,  motus  arteriarum 
citissimus,  exilissimus  ;  eo  ut  quoties  movean¬ 
tur  intra  partem  horae  lx^am  statui  non  possit ; 
sudores  gelidi  et  glutinosi,  urina  et  stercus, 
animo  non  imperante,  elapsa.  Praeter  haec, 
aegra  assidue  singultit ;  membra  frigent  et  tre- 

munt ;  tendines  digito  imposito  subsilire  sen¬ 
tiuntur:  demumque  nervorum  distentiones  in 
mortem  exoptandam  abeunt. 

QUAE  SECTO  CADAVERE  PATESCUNT. 

Cadavere  secto,  omentum  et  ‘peritonaeum  no¬ 
tas  inflammationis  gravis  praegressae  exhibent. 
Membrana  intestini  extima,  e  peritonaeo  scili¬ 
cet  deducta,  secus  atque  fert  natura,  crassa  est, 
opaca,  et  vasis  sanguine  refertis  scatet :  intesti¬ 
num  ipsum  aere  malo  et  foetido  turget :  quod 
vero  praesertim  memorabile  est,  cavum  ipsum 
ventris  copia  ingenti  humoris  flavi  et  glutinosi, 
cui  saepe  multum  fibrinae  ejusdem  coloris  in¬ 
natat,  impletur  :  imo  vero  interdum  plures 
ejusdem  librae  inveniuntur,  quam  inflammatio 
peritonaei  praegressa  intulerit  necesse  est. 
Quinetiam,  variae  intestini  partes,  praeter  na¬ 
turam,  secreta fibrina  organica^  cohaesisse  repe- 
riuntur.  Quaram  cadavera  patefacta  intro¬ 
spexi,  iis  uterus  integerrimus  fere  apparuit,  nec 
justo  grandior.  Nihil  sane  insoliti  oculis  patuit, 

'  B 

nisi  sordes  crassa  et  fusca,  quae  faciem  interio¬ 
rem  obducit ;  nimirum,  purgationes  uteri  sup¬ 
pressae  et  concretae.  Membrana  ventriculi  in¬ 
tima  speciem  ejusmodi  sibi  praeferre  consue¬ 
vit,  humore  isto  crasso  et  piceo,  de  quo  supra 
retuli,  infuscata.  Perraro,  pleura  aut  pulmo 
aliquid  praeter  consuetudinem  exhibet :  cere¬ 
brum  quoque  sanum  fere  invenitur :  nosse  por¬ 
ro  juvat,  nulla  indicia  cerebri  actionis  laesae, 
aegra  adhuc  spirante,  accedere  solita  esse : 
mentemque  integritate  perfrui,  vel  ubi  ad  ul¬ 
tima  jam  ventum  est.  R-uyschius  tubas  Fal- 
lopii  hoc  malo  aegrotantibus  vitiosas  meminit ; 
quae  vero  revaluere,  steriles  exinde,  sive  con¬ 
cipiendi  impotentes,  esse  feruntur. 


DE  DIAGNOSI. 

Hysteritis  morbum  propositum  eo  usque 
simulat,  ut  vel  medico  solerti  errare  liceat :  ne¬ 
que  vero  error  istiusmodi  lethalem  exitum  ha¬ 
bere  poterit  y  siquidem  haec  duo  mala  jam 


DE  PERITONITIDE  PUERPERARUM. 


11 


ineuntia  eandem  fere  medendi  rationem  desi¬ 
derant.  Hisce  vero  perspectis,  utrum  eorum 
urgeat,  plerumque  in  aprico  erit.  Inflammatio 
uteri  denuntiatur  dolore  saevo,  urente,  qualem 
subit  pars  lancea  transfixa  ;  sensu  plenitudinis 
et  gravitatis  ad  pelvem  relato  ;  crebra  mingen¬ 
di  cupiditate,  urina  aegre  nec  citra  dolorem 
excreta  :  utero  ipso  amplificato  et  duro.  Huc 
accedit,  dolorem  imo  ventri  soli  incumbere  ; 
febrem  magis  exardere,  purgationes  uteri  omni¬ 
no  supprimi,  et  ventriculum  longe  irritabiliorem 
esse  hysteritide  quam  peritonitide  'puerperarum 
vexatis. 

Ephemera  ex  horrore  acerbiori  quam  morbus 
propositus  incipit ;  horisque  circiter  xxx  exac¬ 
tis,  sudore  profuso  solvi  consuevit :  neque  do¬ 
lor  v  et  molestia  abdominis  torquent.  Quibus 
perpensis,  facile  dijudicare  licebit. 

Febris  lactea  nunquam  hunc  morbum  tantum 
,  refert,  ut  rei  medicae  expertus  decipiatur. 
Quamvis  enim  plures  notae  illi  cum  hoc  sint 
communes,  ubera  tamen,  illa  urgente,  tumefac¬ 
ta,  et  dolor  inde  ad  axillas  tendens,  satis  ejus 
naturam  insigniunt. 

Quod  ad  DOLORES  PARTUI  SUPERVENIRE  SOlitOS, 

notatu  dignum  est,  hos  febris  expertes  esse,  in- 
vicemque  modo  accedere,  modo  quiescere ; 
quos  ideo  ad  periionitidem  ptierperarum  nemo 
scientior  relegare  poterit. 

-  Miliaria  dignoscitur  sudore  olido,  cute  pru¬ 
riente,  et  demum  vesiculis  sui  similibus  efflores¬ 
cente  ;  quae  signa  eam  clarissime  praedicant : 
nec  sane  eam  hic  memorarem,  nisi  puerperas 
crebro  adoriretur. 

Colicae  cum  peritonitide  puerperarum  com¬ 
mune  est,  abdominis  dolorem  quaesitissimum 
moliri.  Illa  autem  dolor  oriundus  umbilico 
potissimum  inhaeret,  manu  premente,  et  trunco 
corporis  antrorsum  inclinato  lenitur ;  colica  por¬ 
ro  alvum  multo  magis  tardat. 

Quamvis  alvus  fere  pigra  est  peritonitide 
puerperarum  plexis ;  interdum  tamen  eadem 
ineunte  fluit.  Neque  vero  illico  choleram  sub- 
esse  judicandum  ;  qua  scilicet  contortis  alvi 
fluxus  longe  citiori  pede  invadit,  copiosior  est, 
tormina  saeviora  facessit,  et  animi  corporisque 
vires  vehementius  quatit.  Praeter  haec,  vomi- 


DE  PERITONITIDE  PUERPERARUM. 


13 


tus  biliosus  et  crurum  rigor  cholerae  propria 
sunt :  si  denique  alvus  fusa  morbo,  quem  pro¬ 
sequor,  ineunti  contingit,  potius  recreare  et  re- 
focillare  quam  infirmare  solet. 

Hic  loci,  haud  alienum  videtur,  paucis  expo¬ 
nere,  quousque  peritonitis  puerperarum  peritoni¬ 
tidi  simplici  distet.  Multa  sane  indicia  hujus 
cum  illa  sunt  communia ;  qualia  sunt  dolor 
acerbus  abdominis,  et  plenitudinis  sensus  ibi¬ 
dem  \  arteriae  concitatae,  ardor  insignis,  dolor 

capitis,  sitis,  vomitus :  illud  simul  meminisse 

* 

juvat,  genus  nervosum  multo  magis  labefactari, 
robur  animi  et  corporis  plus  concidere,  perito- 
nitide  puerperarum  quam  inflammatione  perito^ 
nei  simplici  exercente  :  istam  demum  virium 
resolutionem  quam  celerrime  invadere,  vultuque 
anxio,  demisso  et  solicito  luculenter  depingi. 
Ne  multa  igitur,  in  animo  habitis  signis,  cum 
quae  aegra  adhuc  spirante  prodeunt,  tum  etiam, 
quae  cadavere  introspecta  exhibent,  non  du¬ 
bitari  potest,  utrumque  horum  malorum  iisdem 
partibus  inflammatis  contineri ;  quaecunque  de¬ 
mum  peritonitidis  puerperarum  propria  sint,  ea 

corpori  muliebri  et  puerperio  praegresso  prae¬ 
sertim  tribuenda  esse.  »  r : . 


DE  CAUSIS  ABDITIS. 


5 Vix  opus  est  meminisse  uterum  gravidum  et 
partum  causas  ,  esse  abditas ;  id  est,  foeminas 
huic  morbo  subeundo,  admota'  causa  excitan¬ 
te,  aptare.  Huc  quoque  pertinent  motus  ani¬ 
mi  sedantes,  quo  fit  ut  innuptae,  si  in  utero  ge¬ 
rant,  saepius  quam  nuptae  in  eundem  incidant.' 
Juniores  prae  adultis  et  senioribus  opportunas 
accepimus.  Nullis  anni  tempestatibus  iion  ag¬ 
gredi  potest :  hyeme  autem  et  vere  potissimum 
et  creberrime  grassatur. 


DE  CAUSIS  EXCITANTIBUS. 

f 

f  » 

Multi  multas,  veras  pauci,  hujus  morbi  cau¬ 
sas  excitantes  proposuerunt.  Hippocrates  ad 
uteri  purgationes  suppressas  eum  retulit :  quem 

imitatus  Hoffm annus  febrem  uterhiam  nomi¬ 
navit.  Quidam  perspecto  humore  quasi  lacteo 
ab  arteriis  peritonei  secreto,  perperam  eum  lac¬ 
ti  ab  uberibus  ad  ventrem  translato  tribuerunt : 
quos  fefellit  opinio  inanis  ;  siquidem  istum 
humorem  aut  lympham  glutinosam  aut  pus  es¬ 
se  satis  constat.  Ni  sententias  omnes  fuso  ser¬ 
mone  memorem,  multi  peritonitidem  puerpera¬ 
rum  pestilentem  crediderunt ;  scilicet  contagio 
sui  simili  disseminari.  Quidam  coeli  proprie¬ 
tatem  esse  causam  excitantem  contenderunt.  * 
Praeter  has  causas  saltem  dubias,  adjicere  li¬ 
cet,  frigus  corpori  illatum,  potus  meraciores, 
victum  incitantiorem,  ventrem  edito  partu  ic¬ 
tum  sive  violatum  5  vel  demum  arctius  liga¬ 
tum.  i 


DE  MORBI  NATURA. 

Supervacuum  et  alienum  existimo  varias 
sententias  auctorum  altius  perscrutari.  Mani¬ 
festum  est,  neque  purgationes  uteri  suppressas, 

nec  lac  translatum,  neque  uterum  inflamma¬ 
tum,  omnes  hujus  morbi  notas  proprias  gignere 
posse.  Usu  porro  doctus  peritonitidem  puer- 
pestilentem,  scilicet,  contagio  dispergi, 
nego ;  persaepe  enim  gravidas  immunes  novi, 
quae  in  Valetudinario  Eblanensi  aegris  concu¬ 
buere,  certeve  eodem  in  conclavi  habitarunt. 
Neque  quantum  ipse  comperire  potui,  aliqua 
corporis  indole  aut  proprietate  nititur  ;  nec  vic¬ 
tus  vitaeve  genere :  nobili  enim  loco  natae  et 
pauperes  pariter  in  eam  incidere  videntur. 

Uti  igitur  paucis  absolvam,  siquidem  hic  mor¬ 
bus  venas  vacuefieri  desiderat,  dolorque  pre¬ 
mente  manu  auctus,  arteriae  concitatae  aliae- 
que  notae  consimiles  inflammationem  subesse 
arguunt ;  siquidem  haec  eadem  clarissime,  sec¬ 
tis  mortuorum  corporibus,  antecessisse  indica¬ 
tur  ;  statuere  oportet,  causam  continentem  esse 
inflammationem  peritonei  puerperio  tempera¬ 
tam  et  mutatam ;  nec  ullus  dubito  quin  inflam¬ 
matio  ad  omnes  latebras  et  plicas  hujus  mem¬ 
branae  saepe  pertineat,  ideoque  ad  ligamenta 
lata  uteri.  Nec  vires  graviter  contritae  vetant, 

quo  minus  ita  sentiam  ;  res  est  enim  notissima, 
robur,  quam  plurimum  conquassari  gastritide 
et  enteritide  affectis  ;  medicum  tamen  pruden¬ 
tem,  haud  ideo  perterritum,  venas  protinus  de¬ 
plere.  *  ;  .  r 

Denique,  non  admiror,  qiiod  multi  hunc 
morbum  pestilentem  habuerint  :  quibus  esti 
haud  assentiri  possum,  fateri  tamen  oportet  in¬ 
terdum  typhum  vulgarem  grassari,  simul  ur¬ 
gente  peritonitide  puerperarum:  et  inde  hos 
duos  morbos  eidem  corpori  interdum  conti- 

gisse. 


DE  PROGNOSI. 

Nulla  genera  valetudinis  adversae  medico¬ 
rum  et  adstantium  animos  magis  angunt  et  so- 
licitant,  quam  ea,  quae  puerperas  aggredi  so¬ 
lent  :  quae  vel  jam  integrae,  fragiles,  debiles, 
nec  periculi  expertes  multo  potius,  multoque 
jure  meliori  curam  et  studium  sibi  vindicant, 
morbis  implicatae,  maximeque  hoc  malo  exi- 

tiosissimo.  .  Tam  cito  equidem  passii  peritonitis 
puerperarum  pvogmdiitm,  in  tantumque  actio¬ 
nes  '  vitae  necessarias' '  turbat, '  ut ' ;  f  ^  consulto  et 
“  mature  facto”  /opus ;  'sit.  >  Quo  ' rite  ’  exitum 
futurum  praesagire  possimus,  oportebit  aegrae 
aetatem,  corporis  indolem,  vitae  genus  i  prae¬ 
gressum,’  aliasque  proprietates  istiusmodi,  rcir- 
cumspicere.  In  >  praecipiti  versatur,  quae  ha¬ 
bitu  ^corporis  debili  et  mobili  praedita  in  hiinc 
morbum  labitur.  Periclitatur  quoque,  cui  mens 
anxia  et  solicita  quamvis  ob  causam  contrista¬ 
tur  :  genus  enim  nervosum  citra  animum  aliun¬ 
de  sedatum  vel  commotum,  nunquam  non  hoc 
malo  aegrotantibus  gravissime  labefactatur. 
Jam  notavi  innuptis  uxores  fere  tutiores  esse  ; 
non  solum  quod  melius  curari,  verum  insuper, 
quod  leviori  mentis  angore  affici,  solent.  Vix 
salva  fore  videtur,  quae,  aut  malis  jam  ineunti¬ 
bus  aut  provectioribus,  delirare  coepit :  mens 
equidem  vel  quam  minime  lapsa  aut  confusa 
praesens  infert  discrimen.  Peritura  est,  cui 
artus  tremunt  aut  convelluntur,  tendines  impo¬ 
sito  digito  subsiliunt ;  cui  labrum  superius  mo- 

tu  citissimo  et  abnormi  exagitatur  ;  sermoque 
expeditior  et  alienus  editur,  vultu  simul  mentis 
angorem  -  et  moerorem  insigniente.  Fatum 
quoque  praenuntiant  suspiria  assidua,  brachia 
continenter  jactata,  pectoris  dolor  et  gravitas, 
stupor,  delirium,  aures  sonis  inanibus  decep¬ 
tae,  spectaculis  oculi.  Quanto  ocyus  aliqua 
aegrotare  postea  incipiat,  quam  pepererit,  tan¬ 
to  fere  magis  periclitatur.  Ea  quoque  suc¬ 
cumbere  consuevit, '  cui  ab  initio  sensus  admo¬ 
dum  hebetantur.  Jure  medicus  terretur,  si  ar- 

* 

tus  valde  inhorrescunt  et  rigent,  ubi  morbus 
jam  horas  xii.  diutiusve  traxerit.  Interdum 
induciae  inanes  inexpertum  spe  vana  salutis  fu¬ 
turae  mulcent :  quas  tertio  die,  vesperique,  ac¬ 
cedere  notavi,  remediis  non  satis  valentibus 
prius  ministratis.  Lugendum  est  medicum  a- 
liquando  falsa  ista  specie  lusum  curationem 
idoneam,  quae  unica  aegram  morti  eripere  po¬ 
test,  praetermittere;  nec  multo  postea,  solutis 
induciis,  pessimas  supervenire  notas.  Salutem 
recidivam  expectare  licet,  si  dolor  et  aliae  no¬ 
tae  medicinae  auxiliis  cedunt.  Mala  inclinari 


^0  DE  PERITONITIDE  PUERPERARUM. 

coepisse  testantur  vires  eo  usque  refocillatae, 
ut  aegrae  jam  cubans  se  convertere  in  lecto 
possit.  In  bona  spe  est,  cui  summa  cutis  ubi¬ 
que  aequaliter  sudore  tepido,  leni  et  recrea¬ 
turo,  sua  sponte,  humet.  Felicem  porro  even¬ 
tum  auguratur  alvi  fluxus  citra  medicamina 
ingesta  huc  idonea  accedens,  quem  arte  cohi¬ 
beri  non  oportet.  Quod  tamen  sic  praedico, 
ut  non  alvi  dejectiones  atras  foetidas  et  animi 
injussu  elapsas  complecter  ;  istae  enim  procul- 
dubio  metum  gravissimum  nunquam  non  incu¬ 
tiunt.  Salva  fore  videtur,  cui  ubera  tumentia 
lac  secernere,  uterique  purgationes  magis  ru¬ 
bere  et  copiosiores  fieri  incipiunt ;  cui  urina 
redditur  multa,  crassa,  flava  vel  crocea,  ex  qua 
porro  decidit  natura  aurea  et  viscida  5  cui  lin¬ 
gua  nitet  et  madet ;  arteriaeque  micant  tar¬ 
dius,  validius,  mollius,  paribusque  intervallis. 
Vix  enim,  quantum  usu  comperi,  non  revales¬ 
cet,  cui  indicia  hujusmodi  contingunt.  Malis 
jam  ad  finem  properantibus,  articuli  minores 
interdum  erysipelate  efflorescunt  mali  moris  : 
quod  signum  fere  semper  lethale  est. 


DE  PERITONITIDE  PUERPERARUM. 


21 


Quam  exitiosus  sit  morbus,  (Je  quo  agitur, 
satis  superque  ex  eo  patet,  quod  non  amplius 
quinta  pars  mulierum  aegrotantium  ad  sanita¬ 
tem  reduci  consuevit,  quoties  vulgaris  in  vale¬ 
tudinariis  grassatur. 


DE  CURATIONE. 


Hucusque  absoluta  re  proposita,  sequitur  ut 
medendi  rationem  exponamus.  Satis  ex  jam 
dictis  patet,  omnibus  remediis  inflammationi 
debellandae  accommodatis  utendum  esse.  Haud 
equidem  ignoro  nonnullos  viribus  [resolutis  per¬ 
territos  venas  vacuefacere  nolle.  Plerique  ta¬ 
men  ex  artis  medicae  peritissimis  huic  remedio 
uti  omnium  praecipuo  fidunt.  Heius,  vir  exi¬ 
mius,  qui  Leedesii  summa  laude  medicinam  fa¬ 
cit,  contendit  non  nisi  mole  permagna  sangui¬ 
nis  detracta,  ipsoque  principio,  scilicet  unciis 
viginti  ampliusve,  aegras  ad  sanitatem  reduci 
posse ;  dolorique  potius  quam  viribus  et  motui 
arteriarum  insistendum  esse,  quo  rite  judice- 

mus  quantum  sanguinis  mitti  debeat:  non  prius 
nempe  ab  hoc  genere  auxilii  abstinendum  esse, 
quam  dolor  jam  conquiescere  coeperit ;  sic  ta¬ 
men  ut  horis  XII.  exactis  post  venas  prima  vice 
depletas  amplius  sanguinis  non  mitteretur.  Cu¬ 
jus  in  sententiam  me  jurare  confiteor.  Mul¬ 
to  utilius  est  copiam  ingentem  sanguinis  semel 
aut  bis  detrahere,  quam  crebro  et  parce  venas 
deplere.  Res  est  profecto  notissima  et  me¬ 
moria  digna  puerperas  optime  sanguinis  profiu- 
vium  amplum  pati.  Saepe  enim  permagna  mo¬ 
le  cruoris  post  partum  emissa,  quam  celerrime 
et  facillime  revalescunt  :  quod  si  dein  in  mor¬ 
bum,  quem  prosequimur,  incidunt  (qui  sane 
perraro,  inter  haec,  puerperis  contingit)  signa 
omnia  leniora  esse  feruntur. 

Venis  jam  satis  vacuefactis,  alvus  medica¬ 
mentis  mitioribus  purganda:  nosse  juvat,  non 
opus  esse  acrioribus,  si  jam  auxilio  antea  dicto 
plenius  usi  fuimus  :  alvum  contra  valentissimis 
obniti,  sanguine  non  prius  ample  detracto. 
Oleo  e  seminibus  ricmi  communis  salibusque 
mediis  hunc  in  finem  nitendum.  Alvus  porro 

liquoribus  idoneis  per  eam  infusis  duci  debet. 
Venter  simul  fovendus  est  panno  laneo,  aqua 
fervida  madido,  utreve  eadem ‘impleto,  imposi- 
foi  aliisve  istiusmodi  admotis.  Usus  tamen 
edocuisse  videtur,  tepidarium  parum  opitulari. 

Hirudines  abdomini  adhibitae  non  nisi  pau¬ 
lisper  auxiliantur :  quod  si  plurimae  admovean¬ 
tur,  vires  admodum  conterunt.  _  Venis  rite  de¬ 
pletis,  alvoque  probe  expurgata,  emplastrum  me- 
loes  vesicatorii  abdomini  utiliter  imponi  solet. 

Quidam  praeparatis  ex  hydrargyro  ita  minis- 

4 

tratis  ut  salivam  moverent,  et  humores  circum¬ 
euntes  subirent,  fisi  sunt. 

Praeparata  ex  antimonio,  maximeque  tartras 
antimoniii  nonnullis  permagni  habenda  viden¬ 
tur.  Illud  certe  convenit,  tartras  antimonii 
perpotens  esse  remedium  ;  siquidem  nauseam 
et  vomitum  ciet,  simulque  alvi  dejectionem  et 
sudorem  movet. 

Medici  Gallici  radicem  callicoccae  ipecacuan- 
hae  summa  laude  prosecuti  sunt,  apud  valetu¬ 
dinarium,  cui  nomen  “  Hotel  Dieu:”  grana  vii. 
quaque  hora  complures  horas  insigni  fructu 

praecipere  consuerunt.  Ne  inulta,  igitur,  ih 
aprico  est,  remediis  deplendo  et  sedando  ac¬ 
commodatis  acriter  et  mature  utendum  esse  : 
inanemque  et  perniciosam  opinionem  eos  fal¬ 
lere,  qui,  malis  ineuntibus,  vinum  et  corticem 
cinchonae  qfficinalis  dederunt.  Nec  desunt  alia 
bene  multa  remedia,  quae  alii  atque  alii  decan¬ 
taverint,  prout  quisque  de  morbi  natura  judica- 
verit :  de  quibus  silere  quam  inutiliter  sermo¬ 
nem  producere  malo. 


FINIS. 


